བླ་མའི་དམ་ཚིག་བསྔོ་བགྲང་དང་བཤགས་
བསྡམ་བྱ་ཚུལ་བཞུགས།
༄༅། །ཕྱོགས་བཅུའི་རྒྱལ་བའི་ཡོན་ཏན་ཀུན། ། གཅིག་བསྡུས་ཐ་མལ་གཟུ
འཛིན་པ། ། དྲིན་ཅན་བླ་མའི་ཞབས་པད་ལ། ། སྒོ་གསུམ་གུས་པས་སྐྱབས་སུ་མཆི། །
ལེགས་ཚོགས་རྟེན་འབྲེལ་མ་ལུས་པ། །གང་ལས་འབྱུང་བའི་སྒོ་གཅིག་པུ། ། བཤེས་གཉེན་
དམ་པ་བསྟེན་ཚུལ་དང་། ། འགལ་བར་གྱུར་པའི་ལྟུང་བ་ནི། ། དཔལ་ལྡན་བླ་མ་དམ་པ་
ལ། ། ཉིན་རེ་བཞིན་ནི ད་རེ་བཞིན་ནི་དུས་དྲུག་ཏུ། ། མཎྜལ་མེ་ཏོག་བཅས་ཕུལ་ནས། ། ཕྱག་ནི་འཚལ་
བར་མ་བྱས་དང་། །དཔོན་སློབ་འབྲེལ་བ་མ་བརྟགས་པར། ། ཆོས་ལ་ཉན་བཤད་བྱས་པ་
དང་། ། བླ་མ་ལ་བརྙས་སྨད་པ་དང་། ། བླ་མའི་ཐུགས་ནི་དཀྲུགས་པ་དང་། ། ཡིད་འོང་ཡོན་
ནི་མ་ཕུལ་དང་། ། རྟག་ཏུ་དམ་ཚིག་མ་བསྲུངས་དང་། ། རྟག་ཏུ་བདེ་གཤེགས་མ་མཆོད་
དང་། ། རྟག་ཏུ་བླ་མ་མ་མཆོད་དང་། ། བླ་མ་དང་ནི་རྡོ་རྗེ་འཛིན། ། ཐ་དད་པར་ནི་བསམ་
པ་དང་། ། ། བླ་མའི་གྲིབ་མ་ལྷམ་དང་སྟན། ། བཞོན་པ་སོགས་ལ་འགོམས་པ་དང་། ། བཀའ་
བསྒོ་གུས་པས་མ་ཉན་དང་། ། མི་ནུས་ཤད་སྦྱང་འོས་པ་ལ། ། ཤད་སྦྱང་དག་ནི་མ་བྱས་
དང་། ། བླ་མའི་རྫས་ལ་སྲོག་བཞིན་དང་། ། འཁོར་ལ་གཉེན་བཞིན་མ་བསམ་དང་། ། དྲུང་
དུ་མལ་སྟན་འ ༈ན་ལ་འདུག་དང་། ། བསྒོ་བ་མ་ཐོབ་སྔོན་འགྲོ་དང་། ། བླ་མ་ལས་སྔར་སྟན་གྱི་
སྟེང་། ། ། རྐང་བ་འཇོག་དང་གྲུ་རྒྱངས་བྱེད། ། བླ་མ་བཞེངས་ཚེ་ཉལ་དང་འདུག ། བཞུགས་
པ་དག་ན་ཉལ་བ་དང་། ། བླ་མའི་དྲུང་དུ་མཆིལ་མ་སོགས། ། དོར་དང་རྐང་བ་རྐྱོང་བ་
387

ཐོར་བུ་སྣ་ཚོགས།
དང་། ། འཆག་དང་ཁ་སྟོབས་འབྱེད་པ་དང་། ། ཡན་ལག་མཉེས་དང་གར་དག་དང་། ། གླུ་
དང་རོལ་མོ་བྱས་པ་དང་། ། བྲེ་མོའི་གཏམ་རྣམས་སྨྲས་པ་དང་། ། ལྡང་འདུག་གུས་པར་མ་
བྱས་དང་། ། བླ་མའི་དྲུང་དུ་ལུས་གཅུད་དང་། ། ཀ་བ་སོགས་ལ་བརྟེན་པ་དང་། ། སོར་མོའི་
ཚིགས་ནི་འཐེན་པ་དང་། ། དྲིལ་ཕྱིས་བསྐུ་མཉེ་ལ་སོགས་ལ། ། ཐོག་མཐར་ཕྱག་ནི་མ་བྱས་
དང་། ། ཞལ་སྔར་ལྡན་པ་མ་སྦྱར་བར། ། བླ་མའི་མཚན་ནས་སྨོས་པ་དང་། ། གཞན་དག་
གུས་པར་བྱ་བའི་ཕྱིར། ། ཁྱད་པར་ཅན་གྱི་ཚིག་མ་བརྗོད། ། རྒོད་དང་ལུང་བ་ལ་སོགས་
ལ། ། ལག་པས་ཁ་ནི་མ་བཀབ་དང་། ། བྱ་བ་ཟིན་ནས་འཇམ་པ་ཡི། ། ཚིག་གི་བརྡ་ནི་མ་
སྦྱར་དང་། ། མདུན་དུ་དུལ་བར་མི་འདུག་དང་། ། གོས་སོགས་ཚུལ་ནི་མ་བསྡམས་དང་། །
གསང་སྔགས་དམ་ཆོས་ཉན་པའི་ཚེ། ། པུས་བཙུགས་ཐལ་མོ་སྦྱར་བྱས་ནས། ། གསོལ་བ་
ལན་གསུམ་མ་བཏབ་དང་། ། ང་རྒྱལ་སྒེག་ཆོས་ཀུན་སྤངས་ནས། ། དུལ་ཞིང་བག་ཡོད་
མ་བསྟེན་དང་། ། བླ་མས་གནང་བ་མ་ཐོབ་པར། ། བླ་མ་གནས་པའི་ས་ཕྱོགས་དེར། ། རབ་
གནས་དཀྱིལ་འཁོར་སྦྱིན་སྲེག་དང་། ། སློབ་མ་སྡུད་དང་འཆད་པ་དང་། ། བླ་མའི་སློབ་
མ་སློབ་མར་བྱས། ། སྤྱན་འབྱེད་སོགས་ལ་ཅི་ཐོབ་པ། ། དེ་ཀུན་བླ་མར་མ་ཕུལ་དང་། ། དེ་
ཡིས་བསྟབས་པ་བླངས་ནས་ནི། ། གཞན་ལ་ཅི་བདེར་མ་བྱས་དང་། ། སློབ་དཔོན་ལ་ནི་
གང་ཕུལ་དང་། ། བླ་མས་ཀྱང་ནི་གང་བསྩལ་དང་། ། དེ་ལ་བཏུད་དེ་ལག་གཉིས་ཀྱིས། །
ལེན་པ་སོགས་ནི་མ་བྱས་དང་། ། བླ་མའི་དྲུང་དུ་གཞན་དག་གིས། ། ཕྱག་སོགས་བྱེད་པ་
མ་བཟློག་སོགས། ། བླ་མའི་དམ་ཚིག་དང་འགལ་བ། ། མཐའ་དག་འགྱོད་པ་དྲག་པོས་
བཤགས། ། སླན་ཆད་སྲོག་དང་བསྡོས་ཏེ་སྡོམས། ། སྔོན་བསགས་སྡིག་སྒྲིབ་ཉེས་ལྟུང་
ཀུན། ། ལྷག་མེད་བྱང་ཞིང་དག་པ་དང་། ། དེང་ནས་ཚེ་རབས་ཐམས་ཅད་དུ། ། ལུས་དང་
སྲོག་ལ་མི་ལྟ་བར། ། སྒོ་གསུམ་འབད་པ་དྲག་པོ་ཡིས། ། ཁྱོད་མཉེས་འབའ་ཞིག་སྒྲུབ་ནུས་
པར། ། བརྩེ་བས་བྱིན་གྱིས་བརླབ་ཏུ་གསོལ། ། ཞེས་བླ་མ་བསྟེན་ཚུལ་གྱི་དམ་ཚིག་རགས་རིམ་ལ་
བསྔོ་བགྲང་དང་བཤགས་བསྡམ་བྱེད་ཚུལ་འདི་ནི། དོན་གཉེར་ཅན་མང་བོ་ལ་ཕན་ཕྱིར། ༧ རོང་ཆེན་སྤྲུལ་མིང་
388

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ང༽
བ་བློ་བཟང་འཕྲིན་ལས་ཀྱིས་སྦྱར་བའོ། །